text: Rimtåge driller - men er smukt
  22 december 2010 kl. 14.14
  Temperaturen i de banker af rimtåge, som driller trafikanterne i denne tid, kan på få meter falde fem-seks grader - i nedadgående retning.
  Det oplevede Jan Kristoffersen, da han kørte fra lystbådehavnen i Brejning mod Gårslev. 
  Føleren for udetemperaturen viste, at temperaturen faldt fra minus 13 grader til minus 18 grader på få hundrede meter. 
  Han har indsendt nogle billeder, som illustrerer, hvor tæt tågen er - men også hvor smukt det kan være...
  